


М О Д Е Л     У Г О В О Р А


Предмет уговора:
[bookmark: _Hlk97920208][bookmark: _Hlk97919910]ИЗРАДА ТЕХНИЧКЕ ДОКУМЕНТАЦИЈЕ ЗА ДОГРАДЊУ И РЕКОНСТРУКЦИЈУ ОБЈЕКТА СПОРТСКОГ ЦЕНТРА  „ПИНКИ“, У ЗЕМУНУ

Закључен између:

Наручиоца: Град Београд – Градска управа града Београда – Секретаријат за инвестиције, са седиштем у Београду, Трг Николе Пашића број 6,  ПИБ: 100065430, Матични број: 17565800, број рачуна: 840-147640-13, код Управе за трезор Министарства финансија Телефон: 3233967, кога заступа Заменик начелника Градске управе града Београда – секретар Секретаријата за инвестиције, Лука Петровић (у даљем тексту: Наручилац)

и

Извршиоца:............................................................................................................................................
са седиштем у ............................................, улица .........................................., ПИБ:..........................     Матични број: ........................................
Број рачуна: ............................................ Назив банке:......................................,
Телефон:............................
кога заступа................................................................... 
(у даљем тексту: Извршилац),

Основ уговора: ЈН Број: 12/24
Број и датум одлуке о додели уговора: ______________________________
Понуда изабраног понуђача број: ______ од____________.





УВОДНЕ ОДРЕДБЕ

Члан 1.
	Предмет овог уговора је Израда техничке документације за доградњу и реконструкцију објекта Спортског центра „Пинки“, у Земуну. 

Члан 2.
Израда техничке документације врши се у циљу реализације пројекта за потребе Секретаријата за спорт и омладину (у даљем тексту: надлежни Секретаријат), у складу са међусобно закљученим Протоколом. Крајњи корисник објекта је СЦ Пинки (у даљем тексту: Корисник).


Члан 3.
Извршилац је дужан да уговорене послове изведе у складу са важећим прописима као и Конкурсном документацијом и усвојеном Понудом Извршиоца број ________ од ___________ године. 

Извршилац се обавезује да изради и обезбеди: 
1. ГЕОДЕТСКУ ДОКУМЕНТАЦИЈУ:
· [bookmark: _Hlk116977131]Катастарско топографски план, оверен 
2. ТЕХНИЧКУ ДОКУМЕНТАЦИЈУ ЗА ЛОКАЦИЈСКЕ УСЛОВЕ:
· Архитектонско грађевински пројекат – за израду се може користити архивска документација, уз потребне провере,
· Извештај о прегледу грађевинске конструкције, са стручном анализом и предлогом мера за санацију,
· Синхрон план постојећег стања унутрашњих инсталација (приказати трасе главних водова инсталација водовода и канализације, машинских инсталација, електро инсталација). Извршити све потребне истражне радове ради утврђивања траса.
· [bookmark: _Hlk151976825]Идејно решење (ИДР) на које је потребно добити позитивно мишљење техничке контроле, а за потребе добијања Локацијских услова, са 3Д презентацијом;
3. ДОКУМЕНТАЦИЈУ О РИЗИЦИМА:
· Акт о процени ризика у заштити лица, имовине и пословања,
· План система техничке заштите, 
· Пројектни задатак за израду техничке документације система техничке заштите. 
4. ИДЕЈНИ ПРОЈЕКАТ у складу са Локацијским условима: 
· [bookmark: _Hlk151716790][bookmark: _Hlk164326285][bookmark: _Hlk154489765]Идејни пројекат (ИДП) са Студијом оправданости и са свим деловима и елаборатима, на које је потребно добити позитиван Извештај техничке контроле и позитивно мишљење ревизионе комисије Министарства грађевинарства и инфраструктуре;
5. ГЕОТЕХНИЧКУ ДОКУМЕНТАЦИЈУ, са позитивним извештајем техничке контроле (у складу са идејним решењем, уколико је потребно):
· Израда пројекта инжењерскогеолошких истраживања,
· Теренске радове и лабораторијска испитивања,
· Израду геотехничког елабората.
6. ТЕХНИЧКУ ДОКУМЕНТАЦИЈУ ЗА ГРАЂЕВИНСКУ ДОЗВОЛУ у складу са Локацијским условима и Идејним пројектом: 
· Пројекат за грађевинску дозволу (ПГД) са свим деловима и елаборатима, синхрон планом унутрашњих и спољних инсталација, на које је потребно добити позитиван Извештај техничке контроле, а за потребе добијања Грађевинске дозволе;
7. ТЕХНИЧКУ ДОКУМЕНТАЦИЈУ ЗА ИЗВОЂЕЊЕ у складу са Решењем о одобрењу:
· [bookmark: _Hlk156207701]Пројекат за извођење (ПЗИ), са свим деловима и елаборатима, на који је потребно добити позитивно мишљење техничке контроле, а за потребе добијањa сагласности / позитивних мишљења / решења / одобрења / дозвола од надлежних институција (МУП, ималаца јавних овлашћења...)
· [bookmark: _Hlk151031699][bookmark: _Hlk154494529]Главни пројекат заштите од пожара на које је потребно добити позитивно мишљење техничке контроле, а за потребе добијања сагласности МУПа;
· [bookmark: _Hlk151717206]Пројекат опремања ентеријера са 3д моделом и спецификацијом намештаја и опреме, на које је потребно добити позитивно мишљење техничке контроле;
· [bookmark: _Hlk151978803]Коначан 3Д модел са више различитих приказа ентеријера и екстеријера са уређењем терена, на које је потребно добити позитивно мишљење техничке контроле.
· [bookmark: _Hlk151119253]Синхрон план унутрашњих и спољних инсталација, на које је потребно добити позитивно мишљење техничке контроле; 
· [bookmark: _Hlk151717369][bookmark: _Hlk151030818][bookmark: _Hlk143521867][bookmark: _Hlk151119444]Пројекат осматрања понашања тла и објекта на које је потребно добити позитивно мишљење техничке контроле;
· [bookmark: _Hlk151717416]План превентивних мера на које је потребно добити позитивно мишљење техничке контроле.
· [bookmark: _Hlk151127084]Пројекат гeодетског обележавања 
· Протокол регулације 


8. ТЕНДЕРСКА ДОКУМЕНТАЦИЈА:
· Технички део конкурсне документације за избор извођача радова у свему према ПЗИ и у складу са одредбама Закона о јавним набавкама на које је потребно добити позитивно мишљење техничке контроле и сагласност Наручиоца,
као и све делове техничке документације (пројекте, елаборате ...) неопходне за добијање Решења о одобрењу, Пријаве радова, сагласности/мишљења надлежних институција (МУП, имаоци јавних овлашћења...) и прикључење објеката на инфраструктуру у складу са Локацијским условима.
Уговорне обавезе Извршиоца обухватају и сарадњу на прибављању услова потребних за израду техничке документације, сагласности/мишљења надлежних институција на израђену техничку документацију, потребних дозвола и сл.
Плаћање накнада и подношење захтева за прибављање услова, сагласности, дозвола и мишљења ималаца јавних овлашћења и других надлежних институција је обавеза Наручиоца.


РОК ЗА ИЗВРШЕЊЕ УСЛУГЕ

Члан 4.
Извршилац се обавезује да послове из овог уговора изврши у року од 250 календарских дана од дана пријема писаног налога Наручиоца за почетак извршења посла (у даљем тексту: почетак рока извршења посла).
Максимални парцијални рокови износе:
1. за извршење обавеза из чл. 3. став 2. тачке 1., 2.,3. овог уговора, са добијеним позитивним Мишљењем техничке контроле и добијеним Локацијским условима.
60 дана од дана пријема писаног налога Наручиоца;
2. [bookmark: _Hlk151379235]за извршење обавеза из чл. 3. став 2. тачка 4. овог уговора, са добијеним позитивним Мишљењем ревизионе комисије министарства грађевинарства и инфраструктуре,
20 дана од дана пријема писаног налога Наручиоца;
3. за извршење обавеза из чл. 3. став 2. тачке 5.,6. овог уговора, са добијеним Решењем о одобрењу 
и
4. за извршење обавеза из чл. 3. став 2. тачка 7. овог уговора, са позитивним Мишљењем техничке контроле и добијањем сагласности (позитивних мишљења/решења/ одобрења/ дозвола од надлежних институција (МУП, имаоци јавних овлашћења), 
[bookmark: _Hlk153530049]150 дана од дана добијања локацијских услова, или по добијању налога Наручиоца;

5. за извршење обавеза из чл. 3. став 2. тачка 8. овог уговора, са добијеним позитивним Мишљењем техничке контроле
20 дана од дана добијања Решење о давању сагласности МУП-а, или по добијању налога Наручиоца

[bookmark: _Hlk151718687]Укупни рок за извршење уговорених послова из става 1. овог члана обухвата извршење свих обавеза Извршиоца из члана 3. овог уговора. У уговорени рок, укључујући и парцијалне рокове, не улази време чекања на добијање услова, евентуалних примедби и сагласности, мишљења, дозвола и одобрења надлежних ималаца јавних овлашћења, МУП, Републичке ревизионе комисије, вршилаца техничке контроле и Наручиоца. 
Извршилац је дужан да, у случају прекорачења парцијалног рока, благовремено упути Наручиоцу писмено образложење са предлогом динамике даље реализације уговорних обавеза, а која неће утицати на укупан рок за извршење услуге.
У случају потребе за привременим заустављањем извршења услуге, Наручилац ће упутити писани налог извршиоцу, са детаљним образложењем.
[bookmark: _Hlk151458452]Извршилац је дужан да, у случају потребе за продужењем рока за извршење уговора, упути Наручиоцу писани захтев са детаљним образложењем и то најкасније 15 дана пре истека уговореног рока.
Извршилац има право на продужење уговореног рока у следећим случајевима: 
1. због кашњења проузрокованих неиспуњењем уговорних обавеза Наручиоца као и осталих учесника на послу, које ангажује Наручилац;
2. услед неусаглашености добијених услова ималаца јавних овлашћења са потребама објекта, које захтевају измену услова;
3. услед потребе за корекцијом израђеног дела техничке документације чији је узрок измена урбанистичких услова и законске регулативе или накнадних захтева Наручиоца;
4. због додатних услуга или испитивања, а за период потребан за њихово извршење.
5. Ако наступе непредвиђене околности у складу са Законом о јавним набавкама.

Уговорени рок ће бити продужен када уговорне стране, након доношења одлуке о измени уговора у складу са Законом о јавним набавкама, о томе сачине анекс уговора. 

ОДГОВОРНИ ИЗВРШИОЦИ УСЛУГЕ

Члан 5.
Извршилац је носилац права и обавеза извршења предметне услуге и обавезује се да у потпуности обави уговорене послове својим средствима и својом радном снагом.
У складу са усвојеном понудом Извршилац ангажује подизвођаче, и то:
· _____________________________________________________________________________ (назив и адреса подизвођача, ПИБ, матични број),
· _____________________________________________________________________________ (назив и адреса подизвођача, ПИБ, матични број),
· _____________________________________________________________________________ (назив и адреса подизвођача, ПИБ, матични број),
· _____________________________________________________________________________ (назив и адреса подизвођача, ПИБ, матични број),
· _____________________________________________________________________________ (назив и адреса подизвођача, ПИБ, матични број),
подизвођачи ће у оквиру уговореног посла, извршити следеће делове предметне услуге: _____________________________________________________________, (по предмету или у количини, вредности или проценту), који збирно чине _____% од укупне вредности уговорене услуге и извршиће их својим средствима и својом радном снагом. Извршилац у потпуности одговара Наручиоцу за извршење уговорених обавеза, без обзира на број подизвођача.
Уколико подизвршиоц то захтева, за део уговора који извршава подизвођач, Наручилац ће плаћање вршити непосредно подизвођачу, сходно одредбама члана 9. овог уговора, на рачун број ____________________________________________________________________.
Ако није предвиђено непосредно плаћање доспелих потраживања подизвођачу за део уговора који је он извршио, наручилац је дужан да након плаћања Извршиоцу затражи да му у року од 60 дана достави доказ и изјаву подизвођача да је извршио плаћање подизвођачу његових потраживања.
Сходно Закону о јавним набавкама, Наручилац може да измени уговор о јавној набавци, у случају кад Извршилац, током извршења уговора од њега затражи:
1) промену подизвођача за онај део уговора о јавној набавци који је првобитно поверио подизвођачу, 
2) увођење једног или више нових подизвођача, чији укупни удео не сме да буде већи од 30% вредности уговора о јавној набавци без пореза на додату вредност, независно да ли је првобитно део уговора о јавној набавци поверио подизвођачу или није 
3) да преузме извршење дела уговора о јавној набавци који је првобитно поверио подизвођачу.
У случају из претходног става овог члана уговора, Извршилац доставља Наручиоцу, захтев за измену уговора са доказима да за новог подизвођача не постоје основи искључења из Закона о јавним набавакама.
Наручилац проверава основаност захтева за изменом уговора из претходног става овог члана, и у случају испуњености законских услова, са Извршиоцем ће закључити анекс уговора.
Уколико Извршилац наступа као група понуђача, сви чланови групе солидарно су одговорни за извршење уговора о јавној набавци.

ОДГОВОРНИ ПРОЈЕКТАНТИ ЗА ИЗРАДУ ТЕХНИЧКЕ ДОКУМЕНТАЦИЈЕ

Члан 6.
Извршилац се обавезује да за извршење свих уговорених послова, Наручиоцу да предлог за именовање Главног пројектанта, као и да Решењем одреди одговорне пројектанте, у складу са законском регулативом, условима предметне конкурсне документације и поднетом понудом. Извршилац се обавезује да за време трајања уговора има радно ангажовано лице чије је искуство доказано кроз критеријум квалитета дефинисаним у оквиру критеријума за доделу уговора предметне јавне набавке.
[bookmark: _Hlk151720035][bookmark: _Hlk165270582]За Главног пројектанта и координатора израде техничке документације именовати лиценцираног архитекту носиоца важеће лиценце ( 300 или 210А или 321А или АП02 ). 
Приликом израде Плана превентивних мера, Извршилац извршава све радње у својству заступника Наручиоца, сагласно важећој Уредби. 
У случају потребе за изменом одговорних лица из става 1. овог члана, Извршилац је у обавези да писаним путем обавести Наручиоца о разлозима измене, достави доказе о томе да предложена лица испуњавају све услове прописане Законском регулативом и условима из конкурсне документације и именује новопредложена одговорна лица. 

ОБАВЕЗЕ ИЗВРШИОЦА

Члан 7.
[bookmark: _Hlk151724558]Извршилац се обавезује да све уговорене послове изврши професионално и одговорно, на начин да сви делови документације буду међусобно усаглашени, уз поштовање интереса Наручиоца у свакој фази извршења уговора и уз сагласност Наручиоца, и то да: 
1. [bookmark: _Hlk151724856]благовремено, у писаној форми, достави Наручиоцу предлог за именовање Главног пројектанта, као и Решење о одређивању одговорних извршилаца, у складу са чланом 6. овог уговора;
2. у року од 7 дана од почетка рока извршења посла сачини у писаној форми и достави Наручиоцу евентуалне примедбе на документацију из члана 8 став1, тачка 1. Такође је дужан да укаже и на друге околности које је знао или је морао знати, а које могу бити од значаја за извршење уговорених послова. 
3. [bookmark: _Hlk151725065]у року од 7 дана од почетка рока извршења посла сачини и достави у писаној форми Наручиоцу предлог динамичког плана у сарадњи са вршиоцем техничке контроле.
4. током реализације уговора, обавезно учествује на редовним састанцима са представницима Наручиоца и вршиoца техничке контроле, који ће водити записнике са састанака; 
5. у току извршења уговорених послова изради и истовремено достави, све делове пројектне документације дефинисане овим уговором, Наручиоцу и вршиоцу техничке контроле, у складу са важећом регулативом, у електронској, а по потреби и аналогној форми. Да по добијању евентуалних примедби Наручиоца, вршиоца техничке контроле и надлежних институција на израђену документацију, све примедбе отклони у року који одреди Наручилац.
6. извршилац је у обавези да све недостатке у изради техничке документације отклони након првог добијања примедби на начин да након поновног прегледа документације добије позитивно мишљење/извештај; 
7. описе из предмера радова у оквиру техничке документације сачини тако да буду прецизни и јасни и у складу са осталим деловима документације и Законом о јавним набавкама. 
[bookmark: _Hlk151726416]У складу са законом о ЈН није дозвољено фаворизовање само једног произвођача, потребно је да се пројектована опрема и материјали могу набавити код најмање два добављача/испоручиоца која поседују техничку подршку (сервис) на домаћем тржишту;
8. у време трајања поступка јавне набавке за извођење радова, на захтев Наручиоца, пружа стручну помоћ и доставља појашњења;
9. [bookmark: _Hlk151726813]уколико пре почетка извођења радова извођач радова и надзорни орган констатују пропусте, неусклађености или недостатке у израђеној документацији, да на први позив и о свом трошку изврши и достави све потребне исправке, допуне или објашњења и то у року који одреди Наручилац;
10. [bookmark: _Hlk153532302][bookmark: _Hlk151729813]уколико Извршилац не отклони недостатке из тачке 9. формираће се Комисија састављена од представника Наручиоца, вршиоца техничке контроле, односно Надзорног органа и Извођача радова, која ће на основу већинског мишљења Наручиоцу предложити активирање средстава финансијског обезбеђења – банкарске гаранције за отклањање недостатака у гарантом року.


ОБАВЕЗЕ НАРУЧИОЦА

Члан 8.
Наручилац се обавезује да:
1. достави:
· пројектни задатак,
· информацију о локацији,
· [bookmark: _Hlk151729954]упутство Наручиоца за форму тендерске документације, а у складу са Законом о јавним набавкама,
2. након провере достављених доказа о испуњењу услова, именује Главног пројектанта, на предлог Извршиоца; 
3. обезбеди вршење техничке контроле у току израде техничке документације; 
4. [bookmark: _Hlk151730014]по добијању примедби које прихвати коригује пројектни задатак;
5. [bookmark: _Hlk151730052]по пријему техничке документације од пројектанта, спроведе потребне активности за добијање услова / сагласности / одобрења / мишљења / дозвола надлежних институција (МУП, имаоца јавних овлашћења), за које сноси све трошкове;
6. [bookmark: _Hlk151730089]у најкраћем року писаним путем обавести Извршиоца уколико постоје примедбе на израђену документацију; 
7. исплати Извршиоцу уговорену цену за израду техничке документације на начин и у роковима из овог уговора.
8. [bookmark: _Hlk151989802]када из објективних разлога, без кривице Извршиоца, није могућа исплата уговореног процентуалног износа за поједину фазу израде техничке документације, на захтев Наручиоца вршилац техничке контроле ће доставити стручно мишљење о степену извршења уговореног посла, на основу кога ће извршити исплату.

УГОВОРЕНА ЦЕНА И НАЧИН ПЛАЋАЊА

Члан 9.
Цена за уговорене послове из члана 1. овог уговора износи____________________ динара без обрачунатог ПДВ-а и добијена је на основу усвојене понуде Извршиоца број ______________ од ______________ године. Обвезник и стопа пореза на додату вредност се утврђује у складу са важећим позитивим законским прописима на дан промета.
Наручилац ће уговорену цену платити Извршиоцу по испостављању и овери рачуна (привремених и окончане ситуације), у законском року измирења у складу са Законом о електронском фактурисању. Обавезе које ће доспевати по овом уговору у наредној буџетској години или годинама, биће реализоване највише до износа средстава која ће за ту намену бити одобрена у тој буџетској години. 
Наручилац ће Извршиоцу платити уговорену цену на следећи начин:
· [bookmark: _Hlk151730974]20 % од уговорене цене, по добијању Локацијских услова, а након достављања:
· Овереног Катастарско топографског плана
· Техничке документације за локацијске услове (архитектонско грађевински пројекат, извештај о прегледу грађевинске конструкције, са стручном анализом и предлогом мера за санацију, синхрон план постојећег стања унутрашњих инсталација са анализом, са позитивним мишљењем техничке контроле)
· Идејног решења (ИДР), са 3Д презентацијом, са позитивним мишљењем техничке контроле
· Акта о процени ризика у заштити лица, имовине и пословања, Плана система техничке заштите, Пројектног задатка за израду техничке документације система техничке заштите
(све по 3 примерка у аналогној и електронској форми)
· [bookmark: _Hlk151731008]10% од уговорене цене, након достављања:
· Идејног пројекта (ИДП) са Студијом оправданости, са позитивним Извештајем техничке контроле и позитивним мишљењем ревизионе комисије Министарства грађевинарства и инфраструктуре,
(све по 3 примерка у аналогној и електронској форми).
· 40% од уговорене цене, по добијању Решења о одобрењу, а након достављања:
· Геотехничке документације са позитивним Извештајем техничке контроле
· Пројекта за грађевинску дозволу (ПГД) са позитивним Извештајем техничке контроле
· Протокола регулације
(све по 4 примерка у аналогној и електронској форми).
· [bookmark: _Hlk151731113]20% од уговорене цене, по добијању позитивног мишљења техничке контроле и Решења/сагласности ЈКП и МУП, а након достављања: 
· Пројекта за извођење (ПЗИ)
· Главног пројекта заштите од пожара
· [bookmark: _Hlk151126956]Пројекта опремања ентеријера са 3д моделом и спецификацијом намештаја и опреме
· Коначног 3Д модела
· Синхрон плана унутрашњих и спољних инсталација
· Пројекта осматрања понашања тла и објекта 
· [bookmark: _Hlk151991432]Пројекта гeодетског обележавања 
· Плана превентивних мера 
· Протокола регулације
(све по 4 примерака у аналогној и електронској форми)
· [bookmark: _Hlk151731412]10% од уговорене цене, по добијању позитивног мишљења техничке контроле, а након достављања: 
· Техничког дела конкурсне документације за избор извођача радова -Тендерска документација
(2 примерка у електронској форми) 
[bookmark: _Hlk151731564]
Наручилац ће именовати Комисију са непарним бројем чланова за вршење квалитативног и квантитативног пријема предметних услуга, која је дужна да сачини Записник о пријему предметних услуга чиме ће потврдити пријем предметних услуга и неопходне документације, као и да извршена услуга у свему одговара уговореној. Записник мора бити потписан од стране Комисије и овлашћеног представника Извршиоца, кога именује извршилац. Наведени Записник о пријему предметних услуга чини саставни део документације за извршење уговорених финансијских обавеза Наручиоца. 
Услов за потписивање Записника чини и Изјава Извршиоца о истоветности предате документације са оном на коју је добијена потврда вршиоца јавних овлашћења за сваки ниво документације за плаћање.
Уколико се у току пријема утврди да квалитет извршене услуге не одговара уговореном и није у складу са траженим условима, неће се извршити пријем нити сачинити Записник о пријему већ ће Комисија за пријем услуга сачинити Рекламациони записник у којем мора бити наведено у чему извршена услуга није у складу са уговореним и истим одредити рок за отклањање недостатака. Наведени Рекламациони записник потписује Комисија и овлашћени представник Извршиоца који и преузима примерак истог. Уколико Извршилац не поступи по Рекламационом записнику у року који буде одређен Рекламационим записником Наручилац ће активирати средство финансијског обезбеђења.

Члан 10.
[bookmark: _Hlk151731610]Уговорне стране су сагласне да је уговорена цена из члана 9. став 1. овог уговора за извршење предметне услуге фиксна, односно да је уговорена са изричитим јемством Извршиоца на њену тачност. 
Извршилац, у оквиру уговореног обима посла, не може тражити повећање уговорене цене, нити обрачун разлике у цени, ни у случају ако уложи више рада, нити уколико извршење уговорених послова изазове веће трошкове него што је Извршилац предвидео. 
Уколико у току трајања уговора дође до сазнања да је за целокупно извршење уговорених послова потребно извршити додатне услуге, чију неопходност потврди вршилац техничке контроле, а који се у тренутку објављивања Конкурсне документације нису могле сагледати, може се сачинити анекс уговора којим ће се дефинисати нове обавезе, рокови, износ и начин плаћања након спровођења одговарајућег поступка јавне набавке,  предвиђеног Законом о јавним набавкама.

ОБЕЗБЕЂЕЊЕ, ОСИГУРАЊЕ И ГАРАНТНИ РОК

Члан 11.
[bookmark: _Hlk151731772]Извршилац се обавезује да у року од 15 (петнаест) дана од почетка рока извршења посла достави Наручиоцу:
· банкарску гаранцију за испуњење уговорних обавеза у висини од 10% уговорене вредности без ПДВ-а, са клаузулама „безусловна“ и „наплатива на први позив“, са важношћу гаранције ____ (најмање 30) дана дуже од уговореног рока за коначно извршење услуге у целости;
· полису осигурања од професионалне одговорности из члана 13. овог уговора.
Извршилац се обавезује да наведену банкарску гаранцију продужи у случају продужења рока за извршење уговореног посла, са важношћу продужене гаранције најмање 30 дана дуже од рока предвиђеног анексом уговора којим се продужава уговорени рок за извршење посла. 


Члан 12.
[bookmark: _Hlk151979003]Гарантни рок за отклањање недостатака дефинисан је важењем грађевинске дозволе.
[bookmark: _Hlk150863924]Извршилац се обавезује да Наручиоцу, уз коначни рачун (окончану сиутацију), достави и банкарску гаранцију за отклањање недостатака израђене документације, у висини од 5% уговорене вредности без ПДВ-а, са клаузулама „безусловна“ и „наплатива на први позив“, са роком важности 30 дана дужим од рока важења грађевинске дозволе. 
Извршилац има право на повраћај банкарске гаранције за отклањање недостатака израђене документације:
-	након отпочињања извођења радова на објекту, 
-	услед непредвиђених околности проузрокованих код Наручиоца, о којима ће Извршилац бити обавештен писаним путем.





Члан 13.
Извршилац се обавезује да у року од 15 (петнаест) дана од почетка рока извршења посла достави Наручиоцу полису осигурања од професионалне одговорности у складу са важећим Правилником о условима осигурања од професионалне одговорности. Извршилац се обавезује да све време обављања уговорених послова и трајања гарантног рока буде осигуран од професионалне одговорности. 

УГОВОРНА КАЗНА 

Члан 14.
У случају да Извршилац не изврши послове у укупном уговореном року, дужан је да Наручиоцу плати за сваки дан закашњења (до 25 дана) 2‰ (два промила), а највише 5% од укупно уговорене цене без ПДВ-а. За обрачунату уговорну казну ће се активирати банкарска гаранција за испуњење уговорних обавеза у висини обрачунате уговорне казне. 
У случају да Извршилац не изврши уговорене послове ни након 25 дана од истека укупног уговореног рока, Наручилац има право да, поред уговорне казне, активира и наплати преостали износ банкарске гаранције за испуњење уговорних обавеза.
Наручилац на основу мишљења Комисије из члана 7. став 1. тачка 10. овог Уговора има право да активира средство финансијског обезбеђења - банкарску гаранцију за отклањање недостатака у гарантом року.
Извршилац не одговара за кашњење настало из разлога које није скривио или за које је одговоран Наручилац.
[bookmark: _Hlk153531509]
РАСКИД УГОВОРА

Члан 15.
Наручилац има право на једнострани раскид Уговора у следећим случајевима:
· уколико Извршилац не отклони о свом трошку и у року одређеном чланом 4. и 7. овог Уговора недостатке у изради документације која је предмет овог уговора, а које примети Наручилац, вршилац техничке контроле или надлежне институције за издавање услова, сагласности/мишљења и одобрења у свим фазама извршења уговора;
· уколико Извршилац својом кривицом, касни више од 60 дана у односу на уговорене парцијалне рокове из члана 4. и 7. овог уговора,
· уколико Извршилац из неоправданих разлога прекине са извршењем уговорених послова или одустане од даљег рада;

Уговор се раскида писаном изјавом која се доставља другој уговорној страни са отказним роком од 15 дана и која мора садржати основ за раскид уговора. Сву штету која настане раскидом овог уговора, сноси она уговорна страна која је скривила раскид уговора.
Уговор се може раскинути и писаним споразумом између уговорних страна којим ће се регулисати међусобна права и обавезе.

ЗАВРШНЕ ОДРЕДБЕ

Члан 16.
Уговорне стране су сагласне да евентуалне спорове који проистекну из овог уговорног односа, решавају споразумно, а уколико то не буде могуће, надлежан је Привредни суд у Београду.
За све што није предвиђено овим уговором, уговорне стране су сагласне да ће се примењивати одговарајуће одредбе Закона о облигационим односима, Закона о планирању и изградњи са пратећим подзаконским актима, као и свих осталих важећих прописа и стандарда за ову врсту посла.




Члан 17.
Саставни део овог уговора чине: Понуда Извршиоца број ____________ од ______________. године и Техничке спецификације предметне набавке.

Члан 18.
Овај уговор је сачињен у 9 (девет) истоветних примерака, од којих Наручилац задржава 6 (шест) примерака а Извршилац 3 (три) примерка.
Овај Уговор ступа на снагу потписивањем од стране уговорних страна, даном последњег потписа.
 

Напомена: 
Овај модел представља садржину уговора који ће бити закључен са изабраним понуђачем.

